‫- מפגש במדבר -‬
‫בעולם שאנו חיים בו‬ ‫בהחלט יש סיפורים שצריך לחשוף.‬
‫יש את הסיפורים הגדולים,‬ ‫כמו רוזוול ואזור 51. אני יודע עליהם.‬
‫אבל האם אתם יודעים‬ ‫על גושי הג'לי שנפלו על מדינת וושינגטון?‬
‫התוכנית שלי היא "גראונד זירו רדיו".‬ ‫היא עוסקת בעל-טבעי, בפוליטיקה שקשורה בו,‬
‫ובכל מה שהוא מוזר ומשונה.‬
‫נודע לי על סיפור שהתרחש‬ ‫בשנות ה-90 באוקוויל, במדינת וושינגטון.‬
‫- "זו תעלומה":‬ ‫הם מוזרים, הם מג'לי, הם גושים! -‬
‫גושים נפלו מהשמיים,‬
‫ואני חובב של סרטים‬ ‫דלי תקציב וזה הזכיר לי את הסרט "הבועה".‬
‫- "הבועה", 1958 -‬
‫כשצפיתי בסרט, חשבתי שזה רעיון מצחיק:‬
‫"מתקפת הג'לי הקטלני".‬
‫לאחר שקראתי על אוקוויל...‬
‫- הגושים באוקוויל הם עדיין תעלומה -‬
‫הייתי מבולבל לחלוטין.‬
‫זה בהחלט משהו שאנשים זוכרים,‬ ‫כמו את התפוצצותו של הר סנט הלנס.‬
‫- הר סנט הלנס מתפרץ -‬
‫ירד גשם ואז אנשים‬ ‫החלו לראות גושים קטנים של ג'לי מוזר.‬
‫תקענו בהם מקלות וניסינו להרים אותם,‬
‫וההורים שלי אמרו לנו לא לגעת בהם.‬
‫זה היה מוזר, ממש לא מציאותי,‬
‫וזה גרם לי לתהות‬ ‫אם קורה כאן משהו שאנחנו לא יודעים עליו.‬
‫הדבר הכי מוזר‬
‫הוא שלא היה מדובר‬ ‫רק במקרה אחד של גושים שנפלו מהשמיים.‬
‫לדעתי זה קרה מספר פעמים, בזמן גשם.‬
‫היו מאות כאלה,‬ ‫אם לא יותר. הגושים הקטנים האלה.‬
‫זאת תעלומה.‬
‫וזה מוזר. עדיין.‬
‫זה אחד מאותם סיפורים שצריך לחקור.‬
‫כשאני מספר את הסיפור הזה,‬
‫אי אפשר להבין אותו באמת ובתמים‬ ‫לפני שפוגשים באנשים שהושפעו מכך‬
‫ומגיעים לשורש העניין.‬
‫שם אפשר למצוא את האמת.‬
‫- תיקי חקירה משונים‬ ‫מובילים ליותר שאלות מתשובות -‬
‫- תיקי המסתורין -‬
‫ב-7 באוגוסט, 1994,‬
‫ירד גשם של גושי ג'לי קטנים‬ ‫על העיירה הקטנה אוקוויל שבוושינגטון.‬
‫זה היה אירוע שישנה לנצח את אלה שחוו אותו‬
‫ויישאר תעלומה בעיני‬ ‫כל אלה שניסו להסביר אותו.‬
‫- מחברת האפשרויות -‬
‫- מה ירד על אוקוויל מהשמיים? -‬
‫גרתי באוקוויל מ-1993 עד 2001.‬
‫- סוניה "סאני" בארקליפט‬ ‫לשעבר תושבת אוקוויל -‬
‫תודה, שיהיה לך יום נפלא.‬ ‫-על לא דבר.‬
‫באתי לכאן מפיניקס שבאריזונה.‬
‫המשיכה שבחיים באזור כפרי,‬
‫שבו אוכל ללכת ברגל אל הנהר ולדוג, קסמה לי.‬
‫רציתי גם לבלות בחברתה של אימי,‬
‫שהייתה לה שם חווה ממש יפה.‬
‫האיש הראשון בצוות‬ ‫בא לכאן והתחיל לכסח את השדה.‬
‫היו לנו תרנגולות ועיזים.‬
‫אפיתי שש פשטידות אגסים טריות.‬
‫אימא שלי הכינה קופסאות שימורים‬ ‫והגינה שלה הייתה פשוט מדהימה.‬
‫היא ממש נהנתה מהחיים בחווה.‬
‫נראה שעומד לרדת גשם שוב.‬
‫כן.‬
‫ראיתי שהעננים שמתקרבים‬ ‫הופכים לכהים וסמיכים יותר.‬
‫אימא שלי אהבה‬ ‫את מזג האוויר. היא ממש אהבה אותו.‬
‫ויום אחד, ב-1994, הייתה לנו סופה קשה מאוד.‬
‫ואני זוכרת שהגשם הכה בכמה מהחלונות,‬
‫ונראה היה שהטיפות רחבות.‬
‫- סרט ביתי של דוטי הרן, אימה של סאני -‬
‫זמן קצר לאחר מכן, הגשם פסק‬
‫ואימא שלי לקחה את הכלבים הקטנים שלה החוצה.‬
‫כשחזרה פנימה היא אמרה,‬
‫"יש משהו מוזר על הצד העליון של ארגז העץ.‬
‫"זה נראה כמו ברד,‬ ‫אבל נגעתי בזה, וזה היה רך."‬
‫גושי ג'לי שקופים היו מונחים בכל מקום.‬
‫באותה תקופה היה לי ניסיון‬ ‫במחלקת הרפואה והבטיחות התעסוקתית.‬
‫לדעתי, הרקע שלי בתחום הזה‬
‫גרם לי להתעניין יותר‬ ‫בחומר הזה ולרצות לדעת מהו.‬
‫לדעתי היה חשוב מאוד‬ ‫לתעד זאת, אז זה מה שעשיתי.‬
‫"בשעה 16:30, ב-7 באוגוסט, 1994,‬
‫"אחי ואני אספנו דגימות מהגושים."‬
‫אחי היה פרמדיק‬ ‫ושנינו הקפדנו מאוד על כללי הבטיחות.‬
‫לכן שמנו כפפות לפני שנגענו בהם.‬
‫- דגימות מהגושים -‬
‫"בין השעות 17:00 ו-18:30 ביצעתי בדיקות.‬
‫"הם צפים במים.‬
‫"ניסיתי להמס אותם באלכוהול.‬
‫"הם לא נמסים. הם לא עולים באש."‬
‫שום דבר כזה לא קרה לי קודם‬
‫ולכן ביצעתי מספר שיחות טלפון.‬
‫- היום בדקתי כמה דברים בקשר לג'לי. -‬
‫היו לי חששות, כי זה נפל על מזון.‬
‫לכן יצרתי קשר עם משרד החקלאות.‬
‫- הוא אמר לי לא לדאוג.‬ ‫הגשם ישטוף את זה מהיבול. -‬
‫נראה היה שזה לא מדאיג אותם כלל.‬
‫התקשרתי למשרד להגנת הסביבה.‬ ‫התקשרתי לשירות המטאורולוגי.‬
‫איש לא היה יכול לומר לי מהו החומר הזה.‬
‫שירתי בקונגרס כנציג של העיירה אוקוויל.‬
‫כמו כל חבר בקונגרס, קיבלתי מטר‬ ‫של שיחות טלפון מכל הקהילות במחוז שלי.‬
‫- ביל דנבאר, לשעבר דובר מטעם הקונגרס -‬
‫במקרה זה קיבלתי שיחת טלפון משונה,‬
‫משהו בקשר לגושים שנפלו מהשמיים.‬
‫חשבתי שזאת מתיחה.‬
‫אתה חושב לעצמך, "יש אנשים משוגעים".‬ ‫אבל יותר מאדם אחד פנה אליי בעניין הזה.‬
‫לעיתים קרובות אנשים מצפים‬ ‫מהנציג הנבחר שלהם לספק תשובות.‬
‫למעשה, תפקידו של הנציג הוא למצוא תשובה,‬
‫לגרום למומחים לחקור בעניין.‬
‫באותה תקופה, איש לא נפגע.‬
‫יכולתי לומר להם רק,‬ ‫"אנו מנסים להגיע לחקר העניין".‬
‫למחרת היום שמתי לב שאימי נעדרת.‬
‫הלכתי לחפש אותה ומצאתי אותה‬
‫בחדר האמבטיה שלה, שוכבת על הרצפה.‬
‫- שעה 13:00, אימא חשה ברע.‬ ‫מצאתי אותה על רצפת חדר האמבטיה. -‬
‫היא בקושי הייתה בהכרה‬
‫והייתה חיוורת מאוד.‬ ‫היא הזיעה מאוד, והזיעה הייתה קרה.‬
‫שאלתי אותה מה קרה לה‬ ‫והיא אמרה שהכול התחיל להסתובב.‬
‫- סחרחורת קשה, ורטיגו, בחילה -‬
‫והייתה לה בחילה קשה.‬
‫אחי ואני התקשרנו למוקד החירום,‬
‫וכאשר התחלנו לנסוע לבית החולים קלטתי‬
‫שהיא היחידה משלושתנו שנגעה בחומר הזה.‬
‫- דגימות גושים -‬
‫החלטתי לקחת דגימה של הגושים לבית החולים.‬
‫- אימא מטופלת בחדר המיון‬ ‫בידי ד"ר דייוויד ליטל -‬
‫לראשונה שמעתי על החומר שנפל מהשמיים‬
‫בערך באותו זמן...‬
‫- ד"ר דייוויד ליטל, רופא -‬
‫שבו פגשתי חברה בקהילה שהביאה את הדגימה.‬
‫הדגימה הייתה במכל שקוף‬ ‫ונראה היה שהיא מכילה עשב.‬
‫טכנאית המעבדה שלנו‬ ‫בדקה קצת מהחומר במיקרוסקופ‬
‫ודיווחה שראתה מה שנראה,‬
‫לדבריה, כ"תאים אנושיים".‬
‫- הם הכילו תאי דם לבנים אנושיים. -‬
‫בחומר הזה היו בעיקר תאי דם לבנים,‬
‫אך הציפיות שנוכל לברר את הרכבם או את מקורם‬
‫היו מעבר למה שרוב בתי החולים עושים.‬
‫העובדה שהחומר הזה‬ ‫הכיל תאי דם לבנים אנושיים‬
‫הייתה לא צפויה.‬
‫זה גרם לי לשלוח אותם לבדיקות נוספות.‬
‫סאני שלחה דגימה‬ ‫למשרד הבריאות של מדינת וושינגטון,‬
‫ואז הביאה אישית‬ ‫דגימה נוספת למשרד להגנת הסביבה.‬
‫היא חשבה שרק אחת הסוכנויות האלו‬
‫תוכל לספק לה תשובות.‬
‫אך לאחר שמסרה את הדגימות,‬
‫היא הייתה יכולה רק להמתין‬ ‫ולעקוב אחר מצבה של אימה.‬
‫אימא שלי הייתה מאושפזת במשך כארבעה ימים.‬
‫במכתב השחרור שלה נכתב: "סוג של נגיף".‬
‫עד לעצם היום הזה אני די בטוחה‬
‫שאימא שלי חשה ברע בגלל החומר הזה.‬
‫וזה לא קרה רק לאימה של סאני.‬
‫באותו שבוע חלו מספר תושבים באוקוויל.‬
‫- קתי חלתה, כאב ראש ועייפות -‬
‫לרבים מהם היו תסמינים דומים.‬
‫- תושבים מתלוננים על תסמינים של שפעת -‬
‫- כ-30 תושבים התלוננו על תסמינים. -‬
‫ארבעה ימים לאחר שהגושים נפלו לראשונה,‬
‫כאשר אימי עדיין הייתה בבית החולים,‬
‫אחי ואני מצאנו את החתלתול שלנו על הספן.‬
‫הוא היה מת.‬
‫שמענו סיפורים על חיות אחרות שמתו.‬
‫- מצאנו צפרדעים "ורודות" מתות -‬
‫- מוקפות בג'לי -‬
‫זו אחת הסיבות לכך‬ ‫שהיה לי חשוב כל כך לזהות את החומר.‬
‫זמן קצר לאחר מכן,‬
‫הדיווחים מהסוכנויות האלו החלו להגיע אליי.‬
‫המשרד להגנת הסביבה גילה‬
‫תא שהצביע על כך שהחומר הגיע מיצור חי.‬
‫- הם חיים! גושים מסתוריים‬ ‫שמכילים תאים מיצורים חיים -‬
‫אך אלה לא היו תאי דם אנושיים.‬
‫- גשם של גושים מסתוריים‬ ‫גורם תהיות בעיר ובמעבדה -‬
‫- לתאים לא היה גרעין,‬ ‫כפי שיש בתאי דם לבנים אנושיים. -‬
‫הופתעתי מאוד מהסברה שאלו היו מדוזות.‬
‫- גושים: אחת התאוריות (גיחוך) היא מדוזות -‬
‫עד מהרה פשטו חדשות שייתכן‬ ‫שהגושים הם חלקי מדוזות שצנחו מהשמיים.‬
‫- השמיים נופלים בגושים! -‬
‫אך אם זה היה נכון, כיצד הם הגיעו לשמיים?‬
‫- האם הגושים היו מדוזות? -‬
‫כמנהל התקשורת,‬
‫כשקיבלתי את כל שיחות הטלפון‬ ‫מאמצעי התקשורת, היה עלינו למצוא תשובה.‬
‫לכן פעלנו בקדחתנות.‬
‫"מה אנחנו יודעים? מה שמענו?‬
‫"האם אנשים בקהילת הדייגים‬ ‫ראו משהו באוקיינוס?"‬
‫בשנת 1994 בעלי ואני‬ ‫היינו בקמפינג על החוף בקליילוך.‬
‫- מקליילוך לאוקוויל, 165 ק"מ -‬
‫יום אחד הלכנו לאורך החוף...‬
‫- קתלין בלאנג'ר, עדה לגושים -‬
‫וראינו מאות סרטנים מתים.‬
‫לצידם היו מין גושים קטנים.‬
‫יום או יומיים לאחר מכן,‬ ‫בעלי קרא כתבה על הגושים באוקוויל‬
‫ותהה אם יש קשר בין הדברים.‬
‫סרטנים מתים על החוף אינם תופעה משונה,‬
‫אך כאשר יש מאות כאלה‬
‫וגושים של חומר ביולוגי נופלים מהשמיים,‬
‫וכל הדברים האלה קורים‬ ‫בעת ובעונה אחת, בעיקרון,‬
‫אי אפשר שלא לקשר בין הדברים.‬
‫זכרנו שיום קודם לכן שמענו פיצוצים‬
‫וחשבנו שייתכן שמבצעים הפצצות לצורך ניסוי.‬
‫במדינת וושינגטון יש מספר בסיסי צבא‬
‫ואנשים מוטרדים מאוד‬
‫מכך שהצבא משתמש באוקיינוס כמטרה.‬
‫באותה תקופה, תחום הדיג‬ ‫של דגי הסלמון בחוף המערבי קרס, למעשה.‬
‫ואני חושב שהיינו המומים‬
‫מכך שייתכן שיש‬ ‫רמה כזו של חוסר רגישות מצד הצבא.‬
‫אבל בנוסף לכך‬ ‫נראה הגיוני להניח שייתכן שפיצוץ כלשהו‬
‫העיף לשמיים גושים של חומר ביולוגי מרוסק.‬
‫- הגושים הופיעו בערך‬ ‫כאשר חיל האוויר הטיל פצצות -‬
‫- באוקיינוס השקט ליד חופי וושינגטון. -‬
‫לא מופרך להניח שייתכן‬ ‫שמשהו בגודל של חלקים ממדוזות‬
‫יועף לאטמוספרה וייפול לאחר סופה.‬
‫- פול ג'ונסון, פרופסור חבר לביולוגיה‬ ‫אוניברסיטת צפון ג'ורג'יה -‬
‫- מהאוקיינוס השקט לאוקוויל, 60 ק"מ -‬
‫אוקוויל אינה נמצאת‬ ‫ליד החוף, אך גם אינה רחוקה ממנו.‬
‫אנחנו נמצאים באזור‬ ‫האוקיינוס השקט, בצפון המערב,‬
‫והמאפיין העיקרי של האזור הזה הוא גשם.‬
‫באזור הזה יש סופות עזות‬ ‫שמגיעות מהאוקיינוס,‬
‫ומביאות עימן זרמי אוויר חזקים מאוד.‬
‫אלה יכולים למשוך אורגניזמים‬ ‫אל מחוץ למים ולהעלות אותם לאוויר.‬
‫- גשם של דגים בחוף המערבי -‬
‫- סביר שנד ים שאב דגים מהאוקיינוס -‬
‫מספר פעמים דווח על כך שבעלי חיים...‬
‫- גשם של סרדינים 50 ק"מ מהאוקיינוס -‬
‫הועפו בסופות רעמים עד 130 ק"מ מהאוקיינוס.‬
‫- גשם של צפרדעים -‬
‫- זרם אוויר מהיר‬ ‫נשא אותן 800 ק"מ עד ליוון -‬
‫לכן בהחלט ייתכן‬ ‫שבתנאים האטמוספריים הנכונים,‬
‫עצמים יעלו לאוויר ויישארו שם‬ ‫עד שייפלו בחזרה אל הקרקע,‬
‫כמו במקרה של הגושים באוקוויל.‬
‫כשבוע לאחר שהגושים נפלו לראשונה‬
‫באו מספר כתבים אל החווה ורצו לערוך ריאיון.‬
‫ובזמן שהיו שם...‬
‫גושים נפלו מהשמיים שוב.‬
‫פשוט נדהמתי.‬
‫זה לא נמשך זמן רב,‬
‫אבל הדברים שנפלו‬ ‫היו בדיוק כמו במקרה הקודם.‬
‫לכן התאוריה על המדוזות לא נראתה לי נכונה...‬
‫- "זה מגוחך", אמרה בארקליפט -‬
‫כי חומר דמוי ג'לי נפל לא רק פעם אחת.‬
‫- 16 באוגוסט, עצמים נופלים שוב -‬
‫זה קרה שש פעמים בפרק זמן של שלושה שבועות.‬
‫- גושים ירדו עם הגשם שוב -‬
‫כלומר שהמדוזות נשארו שם למעלה‬
‫במשך זמן רב מאוד, לפני שנפלו.‬
‫זה לא נראה סביר.‬
‫זה קרה פעמים רבות.‬
‫התברר שהחומר הזה הגיע בשש סופות.‬
‫- קלייד לואיס, מנחה ברדיו -‬
‫ועדיין אין תשובות.‬ ‫מה אמר שרלוק הולמס? משהו בנוסח...‬
‫"כאשר הפשוט אינו ההסבר,‬ ‫יש לפנות אל יוצא הדופן."‬
‫הבדיקה המשמעותית ביותר שנערכה‬
‫הייתה בדגימה ששלחתי למייק מקדאוול,‬ ‫ממשרד הבריאות של המדינה.‬
‫- מעבדות בריאות הציבור -‬
‫התוצאה שהתקבלה שם לא הייתה צפויה.‬
‫זה אבא שלי. אני חושב שזו הייתה‬ ‫השנה האחרונה שבה היה בחיים.‬
‫- ג'יימס ודן מקדאוול,‬ ‫בניו של מייק מקדאוול -‬
‫כלומר שזה צולם ב-2019.‬
‫הוא יושב על הספן שבנה במו ידיו.‬
‫בילדותנו הלכנו למשרד הבריאות של המדינה‬ ‫מספר פעמים וראינו את הבדיקות ואת עבודתו.‬
‫מדי פעם אספו אותו כלי רכב צבאיים,‬
‫במהלך התפרצויות האנתרקס של שנת 2000.‬ ‫הוא היה אחד האנשים שאליהם פנו בעניין הזה.‬
‫מה שאני זוכר על הגושים זה שאנשים‬ ‫החלו לחלות וכמה חתולים ופרות מתו מזה.‬
‫- שקוף שזו בעיה: גושים שבאו‬ ‫עם הגשם פוגעים במשפחה שגרה בחווה -‬
‫ואז, כש"תעלומות לא פתורות" שודרה,‬
‫כולם התקשרו ואמרו,‬ ‫"היי, ראינו את אביכם בטלוויזיה".‬
‫- "תעלומות לא פתורות", 1997 -‬
‫הג'לי הועבר למשרד הבריאות‬ ‫של מדינת וושינגטון לצורך בדיקות נוספות.‬
‫הוא היה אחיד מאוד. לא היו בו מבנים‬ ‫שיכולנו לראות בעין או במיקרוסקופ.‬
‫- מייק מקדאוול, מיקרוביולוג‬ ‫משרד הבריאות של מדינת וושינגטון -‬
‫ניסיתי לבודד חיידקים‬ ‫באמצעים ביולוגיים שונים.‬
‫סביר שמייק מקדאוול הוא האיש‬ ‫שחקר את הגושים יותר מכל אחד אחר.‬
‫שמעתי שהדגימה ששלחתי‬ ‫הוחזקה במתקן ברמת אבטחה בינונית,‬
‫ואני מניחה שהסיבה היא‬ ‫שמשרד הבריאות ראה בה מפגע ביולוגי.‬
‫זהו הדוח שהתקבל מהמעבדה, וכתוב כאן בבירור:‬
‫"בתרבית של החומר הלא מזוהה‬ ‫נמצאו החיידקים הבאים".‬
‫- פסבדומונס פלורסנס, אנטרובקטר קלואקה -‬
‫למיטב הבנתי, אלה חיידקים שקיימים במעי...‬
‫- קיימים במערכת העיכול של בני אדם -‬
‫וזה בהחלט גרם לחששות.‬
‫הבדיקות שמייק מקדאוול ערך‬ ‫אילצו את הקהילה המדעית‬
‫לשקול מחדש את מקורם של הגושים,‬
‫והיו כאלה שחיפשו תשובות בשמיים.‬
‫- האם הגושים נפלו ממטוסי נוסעים? -‬
‫אחת התאוריות הייתה שהגושים מאוקוויל‬
‫היו פסולת אנושית שהושלכה ממטוסים.‬
‫אני לא יודע אם זה קורה הרבה כיום,‬
‫אך בזמנו שמעתי סיפורים‬
‫על "קרח כחול" שנפל מבעד לגג של מישהו.‬
‫- "קרח כחול" נפל ממטוס ופגע בגג -‬
‫"קרח כחול" הוא ביטוי סלנג‬
‫שמתייחס לפסולת מהשירותים במטוס.‬
‫- גושים יצרו חורים בסירה במרינה -‬
‫מוסיפים לה צבע כחול...‬
‫- כימיקל כחול כהה שמפרק חומרים מוצקים -‬
‫וגם חומר מונע קפיאה,‬ ‫שיכול להיות רעיל למדי.‬
‫כשיצרתי קשר עם רשות התעופה הפדרלית,‬
‫הם אמרו שלא נראה להם שזה אפשרי.‬
‫רשות התעופה הפדרלית אמרה,‬ ‫שוב ושוב, שלא משליכים פסולת אנושית ממטוסים‬
‫מעל לאזורים מיושבים.‬
‫בדרך כלל הם מנקים את המטוסים בנמלי התעופה.‬
‫טעויות קורות, כמובן,‬ ‫ומשהו יכול ליפול, אך הוא יהיה כחול.‬
‫- גושים קפואים של שפכים נופלים ממטוסים -‬
‫הקרח הוא כחול.‬
‫הגושים האלה לא היו כחולים.‬ ‫הם היו עשויים מג'לי שקוף.‬
‫לא ברור לי איך הם היו‬ ‫יכולים להיות פסולת אנושית שנפלה ממטוס.‬
‫יש בזה כמה דברים מסקרנים.‬
‫כן, היו חיידקים בכל הדגימות האלו,‬
‫והם קיימים במערכת העיכול של בני האדם,‬
‫כמו גם במרבית היונקים,‬ ‫אך אפשר גם למצוא אותם בסביבה,‬
‫כי לבעלי חיים אין אסלות נשטפות, כמובן.‬
‫לכן יש בקרקע חיידקים.‬
‫הם נמצאים גם במים ועשויים להתפזר כרסס.‬
‫זה פשוט כך בטבע.‬
‫יהיה אשר יהיה‬ ‫מה שקרה באוקוויל, זה גרם לי לתהות יותר‬
‫וגם לחוש שיש בכך חלק אפל יותר,‬
‫שלא דיברו עליו ושהתקשורת התעלמה ממנו.‬
‫אני חושב שמשהו‬ ‫זדוני יותר היה מעורב בעניין.‬
‫במשך מספר חודשים,‬ ‫לפני שהגושים נפלו מהשמיים,‬
‫לעיתים די קרובות,‬ ‫לפחות פעם או פעמיים בשבוע,‬
‫חלפו מעלינו מסוקים שחורים גדולים.‬
‫- סרטון ביתי של דוטי הרן, אימה של סאני -‬
‫מסוק שחור טס מעלינו.‬
‫אני רוצה לצלם אותו.‬
‫אומרים שדברים כאלה‬ ‫לא קורים באמת, אבל הנה הוא.‬
‫ואז, אני חושבת שבשנת 1997, כשעבדתי במזנון,‬
‫נכנסה לשם קבוצה של גברים...‬
‫זרים, לא מאזור אוקוויל,‬
‫והזמינו מילקשייק.‬
‫האיש שעמד בראשם התחיל לשאול אותי שאלות.‬
‫"זאת העיירה שהגושים נפלו עליה?"‬
‫ואמרתי, "כן".‬
‫"והאם נכון שמישהו ראה כלי טיס שחורים?"‬
‫הרגשתי ממש לא בנוח.‬
‫בסופו של דבר הם הלכו,‬
‫ורצתי אל החלון‬ ‫כדי לרשום את מספר הרישוי שלהם,‬
‫ואחת הלקוחות שלי‬ ‫אמרה לי, "כבר רשמתי אותו".‬
‫והיא הוסיפה, "אני לא יודעת מי הם היו,‬
‫"אבל השיער שעל העורף שלי סמר."‬
‫- משטרת אוקוויל בדקה את מספר הרישוי -‬
‫המספר שבלוחית הרישוי‬ ‫היה מאזור פורט הוד שבטקסס.‬
‫- אגף המודיעין הצבאי, פורט הוד -‬
‫- ברוכים הבאים לגיס השלישי‬ ‫ולפורט הוד, "המקום הנהדר" -‬
‫שנים רבות חקרתי את מה שקרה באוקוויל,‬
‫וגיליתי שמייק מקדאוול קרא לזה מטריצה.‬
‫הוא אמר שזה היה חומר, שבדומה למעטפה,‬
‫ניתן היה להחדיר לתוכו‬ ‫כל מיני דברים, כמו חיידקים או נגיפים.‬
‫הוא חשב שזו הייתה מערכת שיגור,‬ ‫משהו שנושא דברים. זה מה שהוא אמר.‬
‫הוא אמר, "אין לי הוכחה,‬ ‫אבל נראה שזה נועד להעביר משהו".‬
‫על סמך מה שאני יודעת עכשיו, ולא ידעתי אז,‬
‫אני חושבת שזה היה‬ ‫תרגיל צבאי. אני באמת חושבת כך.‬
‫במהלך ההיסטוריה היו מקרים כאלה,‬
‫שבהם ערכו ניסויים על בני אדם ללא רשותם.‬
‫האם ייתכן שמקורם של הגושים הוא בצבא ארה"ב?‬
‫ואם כן, למה?‬
‫מה הם ירוויחו מכך שידביקו תושבים בארצם?‬
‫- האם הגושים היו תוצאה של ניסוי צבאי? -‬
‫הגיעה העת שבה כל אחד בחיל הים‬
‫צריך להתמודד עם האיום‬ ‫של לוחמה ביולוגית, כלומר ל"ב.‬
‫בשנת 1943 חששו בארצות הברית...‬
‫- מארק קורטפיטר, מומחה בלוחמה ביולוגית -‬
‫מהאפשרות של מתקפה‬ ‫בנשק ביולוגי מצד גרמניה או יפן,‬
‫כי היו חששות‬ ‫שהמדינות האלו מפתחות תוכניות נשק משלהן.‬
‫אפשר להשתמש בלוחמה ביולוגית‬ ‫כדי לפגוע בחיילים שנמצאים במקומות מחסה.‬
‫מסיבה זו ערכה ארה"ב‬ ‫מספר ניסויים בשטח פתוח.‬
‫כמה מהם נערכו בבסיסים צבאיים‬
‫ואחרים באזורים בעלי אוכלוסייה אזרחית.‬
‫סן פרנסיסקו, סן דייגו,‬
‫הונולולו, פנמה סיטי,‬
‫פלורידה, נורפוק שבווירג'יניה...‬
‫נערכו למעלה מ-200 ניסויים.‬
‫מאז שנות ה-50‬ ‫בוצעו תרגילים של הקניית תכונות,‬
‫והדבר נעשה מסיבות של ביטחון לאומי.‬
‫עשו זאת בסן פרנסיסקו כדי לגלות‬
‫אם אזור המפרץ‬ ‫יהיה מקום טוב למתקפה ביולוגית.‬
‫- ערים בארה"ב היו מטרות‬ ‫בסימולציות של לוחמת חיידקים -‬
‫- הן בוצעו בסן פרנסיסקו‬ ‫בשלהי 1954 ובתחילת 1955 -‬
‫- תחת שם הקוד "מבצע רסס ים". -‬
‫ב"מבצע רסס ים" השתמשו‬ ‫במכשירי ריסוס על אסדות ליד סן פרנסיסקו.‬
‫הם הפיצו אורגניזמים שנקבע שאינם פתוגניים,‬
‫אך היו להם תכונות‬ ‫שדומות מאוד לאלו של חומרים כמו האנתרקס,‬
‫וזה נעשה כדי לראות‬ ‫מה יקרה אם יפוזר משהו כמו אנתרקס.‬
‫ומה שנתגלה היה שבתנאי מזג האוויר הנכונים,‬
‫חלק גדול מהאוכלוסייה בסן פרנסיסקו‬
‫היה נחשף לאורגניזמים האלה,‬ ‫אם היה מדובר במתקפה בנשק ביולוגי.‬
‫בערך באותה תקופה שבה התנהל "מבצע רסס ים",‬
‫דווח על מקרה‬
‫שבו נדבקו 11 בני אדם בסרטיה מרצסצנס.‬
‫- סברו שסרטיה מרצסצנס‬ ‫אינו מרען בעבור בני אדם -‬
‫באותה תקופה חשבו‬ ‫שהחיידק סרטיה מרצסצנס אינו מזיק לבני אדם.‬
‫החומר הוורוד והרירי הזה קיים בסביבות לחות,‬
‫אך כעת ידוע‬ ‫שהוא גורם מספר סוגים של זיהומים,‬
‫ובמקרים מסוימים גם דלקת ריאות.‬
‫למעשה, אחד מאותם אנשים מת.‬
‫אך הועלו השערות רבות‬ ‫בדבר השאלה אם היה לכך קשר לאותם ניסויים.‬
‫אין להם שום בעיה לחשוף בני אדם‬ ‫לדברים האלה, אם לדעתם ישיגו מכך מידע.‬
‫במקרה של אוקוויל, האם ערכו‬ ‫ניסוי על תושבי אוקוויל? דעתי היא...‬
‫שסביר שכן.‬
‫החלטתי שארצות הברית של אמריקה...‬
‫- הנשיא ריצ'רד ניקסון -‬
‫תחדל להשתמש בכל נשק ביולוגי קטלני...‬
‫- הצהרה על מדיניות ההגנה‬ ‫בתחום הנשק הביולוגי והכימי -‬
‫- 25 בנובמבר, 1969 -‬
‫שגורם למוות או לחוסר תפקוד.‬
‫בשנת 1969, הנשיא ניקסון שם קץ‬
‫לתוכניות של הצבא‬ ‫בקשר לשימוש בנשק ביולוגי התקפי.‬
‫היה אז לחץ בין-לאומי, שהלך וגבר,‬
‫לחתום על אמנות חדשות,‬ ‫שיאסרו על שימוש בנשק כימי וביולוגי.‬
‫- ארצות הברית תחדל להשתמש‬ ‫בנשק ובחומרים ביולוגיים קטלניים -‬
‫אז מבחינת מה שקרה באוקוויל,‬
‫אם אכן ביצענו ניסוי כזה,‬ ‫בנשק ביולוגי פוטנציאלי,‬
‫הייתה זו הפרה של אמנות בין-לאומיות.‬
‫- איסור על שימוש‬ ‫בגזים מחניקים, רעילים או אחרים במלחמה -‬
‫שנית, אם מישהו אכן עושה שימוש‬ ‫בנשק ביולוגי, זוהי מתקפה שקטה.‬
‫האורגניזם אינו נראה בעין בלתי מזוינת.‬
‫אי אפשר להריח אותו, או לדעת שהוא בסביבתך.‬
‫לכן אני חושב שבהחלט לא סביר‬ ‫שמשהו כזה נעשה בידי הממשל.‬
‫חיכינו לרופא שיבוא ויבצע כמה בדיקות,‬
‫ושאלתי את אבא שלי,‬
‫"אתה זוכר את הפעם ההיא,‬ ‫שבה הופעת ב'תעלומות לא פתורות'?‬
‫"מעולם לא אמרת לנו‬ ‫מה הייתה התשובה. מה מצאת בגושים ההם?"‬
‫הוא אמר לי, "אני מתוסכל,‬ ‫כי לא הצלחתי לסיים את הבדיקה.‬
‫"לפני שיכולתי לסיים אותה,‬ ‫מישהו בא ולקח את זה."‬
‫לדבריו של מייק,‬ ‫הוא הלך לעבודה, רצה לקחת את הדגימה...‬
‫וגילה שהיא לא שם.‬
‫הוא היה נסער מאוד,‬
‫כי הוא עבד שם‬ ‫עשרות שנים ולא איבד דגימה מעולם.‬
‫וכשפנה לאחראי עליו ואמר שהדגימה נעלמה,‬
‫אמר לו האחראי שלא כדאי לו לשאול שאלות.‬
‫אבא שלי אמר, "אנשים בחליפות באו".‬ ‫ושאלתי, "אנשים בחליפות?" והוא אמר, "כן".‬
‫הוא לא ידע אם הם היו מהממשל,‬ ‫אבל אמר, "אנשים בחליפות שחורות".‬
‫זה מה שהפקידה בקבלה אמרה לו,‬ ‫שאנשים בחליפות שחורות באו ולקחו אותה.‬
‫אני זוכר שפעם דיברתי על זה‬
‫בסלון ביתו של הדוד שלי, או משהו כזה,‬
‫וזה גרם לו להיות נסער,‬ ‫כי לא הצליח לסיים את הבדיקה,‬
‫וזה היה עשוי להיות ממצא חשוב בקריירה שלו.‬
‫- יציאה -‬
‫נראה שהרשומות נעלמו. נראה שהדגימה נעלמה.‬
‫למרבה הצער, רבים האנשים‬ ‫שעסקו בעניין הזה כבר הלכו לעולמם‬
‫וכיום נותרו רק דברים‬ ‫שעברו מפה לאוזן, בעיקר.‬
‫הדגימות נשלחו לבדיקות‬ ‫שוב ושוב, עד שבסופו של דבר אזלו.‬
‫לעולם לא נצליח לזהות את החומר.‬
‫בשנת 1994 נפלו הגושים מהשמיים‬
‫ומאז מתנהל דיון בקשר למקורם.‬
‫אך לאחר כל התאוריות וההשערות,‬
‫נותרה רק אמת אחת:‬
‫יש תעלומות שגורלן הוא להאריך ימים.‬
‫בדקתי את העניין הזה שוב‬
‫ומצאתי מספר מקרים‬ ‫שבהם אנשים אמרו דברים דומים,‬
‫איך לא צוינו בהם פרטים רבים,‬ ‫בעיקר כי איש מהם לא חלה, אני חושב.‬
‫לכן זה לא היה חשוב מאוד לאיש.‬
‫מה שקרה באוקוויל היה לא רגיל,‬ ‫ואנו קוראים לזה "מודל הגבינה השווייצרית".‬
‫זהו מצב שבו מספיק דברים משתלבים,‬ ‫מספיק חורים ניצבים בשורה,‬
‫כך שמשהו יכול לעבור מבעד לכולם‬
‫ולספק לנו סיפור בלתי רגיל חד פעמי.‬
‫אחד הדברים שהיו חשובים לי יותר מכול‬
‫היה להביא זאת לידיעתם של אנשים.‬
‫הוצאתי הרבה זמן‬ ‫במחקר ובניסיון להבין מה קרה,‬
‫כי במציאות שלי,‬ ‫גושים לא נופלים סתם כך מהשמיים.‬
‫לדעתי, מעשיה של סאני חשובים,‬
‫כי זה גרם לחקירה להישאר פעילה.‬ ‫הלוואי שרבים יותר היו תומכים בה,‬
‫כי ככל שנדבר על כך יותר,‬ ‫נתקרב יותר לגילויו של מה שקרה.‬
‫אנו רוצים לגלות‬ ‫אם יש הסבר רציונלי למה שקרה,‬
‫אבל אפילו ההסבר‬ ‫הכי רציונלי, שמבוסס על המדע,‬
‫יהיה כזה שקשה להאמין בו.‬
‫לדעתי, מה שנפל מהשמיים הוא "קרח כחול".‬
‫אין ספק שזה מעשה ידי אדם.‬
‫זה מה שאני חושב.‬ ‫אבל אני חושב גם, "מה הייתה המטרה בכך?"‬
‫תראו את המצב הנוכחי, עם הקורונה.‬
‫אנחנו יודעים היטב‬ ‫מה זה להיות חשופים למחלה מפחידה,‬
‫שבמהלכה אתה לא מעז אפילו לצאת מהבית.‬
‫אתה לא רוצה לעשות שום דבר, מרוב פחד.‬
‫האנשים ההם פחדו לצאת מבתיהם,‬
‫כי בכל מקום היו גושי ג'לי שגרמו להם לחלות.‬
‫איך מתמודדים עם משהו כזה?‬
‫כמה אנשים פשוט לא ממש האמינו בזה,‬
‫כי לא חוו את זה.‬
‫וזה בסדר.‬
‫אני יודעת שהייתי שם וחוויתי את זה.‬
‫אימא שלי חוותה את זה.‬
‫זה מספיק טוב בשבילי.‬
‫אתם רואים שקיעה יפהפייה.‬
‫להתראות, לעת עתה.‬
‫תרגום כתוביות: עמוס דיאמנט‬